open-index/open-wikipedia-markdown huggingface dataset:
Марика

Во римската митологија, **Марика** е друго име на божицата Бона Деја.

Во старогрчката митологија, **Марика** била нимфа, мајка на Латин. Фаун му родителствувал на Латин. Фаун понекогаш се спомнува како син на Марика. Светата шума близу Минтурне била посветена на Марика. Блиското езеро исто така било именувано по неа.

## Поврзано
* Вергилиј (VII, 47) 
* Ливиј (XXVII, 37,2)

Категорија:Римска митологија
Категорија:Римски божици
Камени

мини|Цртеж на Егерија од 16 век од Гијом Руј
Во римската митологија, **Камените** изворно биле божици на изворите, бунарите и фонтаните, или водни нимфи на Венера. Тие биле мудри, и понекогаш ја претскажувале иднината. Иамло четири **камени**: Кармента, Егерија, Антеворта и Постворта. Тие биле обожувани во Порта Капена близу Рим. Карментија (или карментис) била главната нимфа - затоа изворот и забелот кај Порта Капена бил посветен на неа. На нејзиниот фестивалски ден, т.н.  Карменталии кои паѓале на 11 и 15 јануари, Весталките земале вода од тој извор за употреба во обредите.

Подоцна овие нимфи биле поистоветени со грчките музи.

Категорија:Божици на природата
Категорија:Римски божици
Кармента

[мини|Кармента, измислувајќи ја [Латиница|латиницата (Антоан Дуфур,1504)]]
Во римската митологија, **Кармента** била божица на породувањето и пророштвото, поврзана со техничките иновации како и заштитата на мајки и деца. Таа била заштитник на бабиците. Кармента била мајка на Евандер. Најзиното име доаѓа од *carmen*, што значи „магија“, оракл или песна, а исто така е корен на зборот *шарм*. Се сметало дека Кармента ја има измислено латиницата.

Кармента била една од Камените. Водичот на нејзиниот култ бил наречен *flamen carmentalis*.

Во нејзиниот храм било забрането да се носи кожа и слично, кој се наоѓал до Порта Карменталис во Рим.

нејзиниот фестивал наречен Карменталии, бил прославуван главно од жени на 11 јануари и 15 јануари.

Категорија:Римски божици
Категорија:Божици-мајки
Категорија:Божици на времето и судбината
Категорија:Изумители на писма
Конвектор

Во римската митологија, богот **Конвектор** бил надлежен за зреењето на житните култури.

fafafaf

Категорија:Земјоделски богови
Категорија:Римски богови
Кулан (опсадна машина)

300px|right|thumb|Кулан со неговите делови 
**Кулан** била посткласична римска опсадна машина, кој го добил името по начинот на кој таа удира, кој е сличен на ударите на куланот (диво магаре). Машината е вид на катапулт кој користи вртлив притисок од извртена ортома, за зачувување на енергија за ударот.

Куланот се состоел од рамка која лежела на земја за чиј преден крај вила поврзана вертиканла рамка од полно дрво; низ оваа рамка одела осовина, која имала една цврста препрека. На крајот на препреката иамло чатал кој го исфрлал проектилот.

Во акција рамката се туркала наназад, напнувајќи ги ортомите или сличните пружини со мотовило, и потоа наеднаш се отпуштала. Препреката така удирала во запиралката на вертикалната рамка, и проектилот од крајот на препреката бил исфрлан.

Куланите во Римското Царство се користеле за опсади на тврдини и населби. Кај нив често се употребувале огромни камења кои се облевале со запалива материја и се палеле пред исфрлање.

Во средниот век (запишано околу 1200) се користела помалку моќна варијанта на куланот која користела прицврстен сад наместо чатал. Ова служело за исфрлање на многу проектили со мала големина, наместо еден голем. Оваа машина исто така се нарекува *[[мангонел]]*, иако истото име се користи и за неколку разни опсадни машини.

## Надворешни врски
* Mangonel.com. Китови, планови, книги и повеќе 
* Анализа на куланот   
* Анимација на кулан  

Категорија:Опсадна машинерија
Категорија:Римска воена техника
Избори

мини|Гласачка кутија во Франција

**Изборите** се процес на донесување одлуки при кој граѓаните гласаат за кандидатот или политичката партија кој го претпочитаат како свој претставник во претставничкото тело. Во современите демократски системи изборите го претставуваат механизмот преку кој се пополнуваат мандатите во законодавните тела, а понекогаш и во извршните и судските органи. Покрај на државно ниво, избори се спроведуваат и во многу граѓански организации.

## Изборите како тема во популарната култура
* „Уште едни крвави избори“ (*Another Bloody Election*) - песна на британската рок-група „Килинг џоук“ (*Killing Joke*) од 1996 година.

## Поврзано
* Избори во Република Македонија

Категорија:Избори
Жолто тело

**Жолтото тело** (на латински *corpus luteum*) е мала, привремена ендокрина структура кај женските цицачи. Се развива од оваријален фоликул за време на лутеинската фаза од оваријалниот циклус, од кого ќе се развие зрела јајце-клетка во овулацијата. Додека јајце-клетката преминува преку јајцеводите во матката, жолтото тело останува во јајчникот. Тоа се содава 8 ден од овулацијата.

## Функција

Жолтото тело е есенцијално за воспоставување и одржување на бременоста на жената. Во јајчникот, жолтото тело лачи естрогени и прогестерон, кои се стероидни хормони одговорни за истенчувањето на ендометриумот и неговиот развиток и одржување. Доколку не дојде до оплодување на јајце-клетката, жолтото тело престанува да лачи прогестерон и дегенерира (по приближно 14 дена кај луѓето). Тогаш тоа преминува во бело тело, кое е маса од фиброзно ткиво.

Доколку настане оплодување, плацентата го секретира хормонот човечки хорионски гонадотропин (hCG) или сличен хормон кај другите видови. Овој хормон го сигнализира жолтото тело да продолжи со лачењето на прогестеронот за да го одржи ендометриумот во кој ќе се смести зиготот. Од тука натаму жолтото тело се нарекува *corpus luteum graviditatis*. Вмешувањето на хормонот простагландин предизвикува дегенерација на жолтото тело и абортус на фетусот. Како и да е, кај плаценталните животни како човекот, плацентата ја презема и функцијата на секреција на прогестерон, така што жолтото тело дегенерира во бело тело без загуба на ембрионот или фетусот.

## Структура

Жолтото тело е обично релативно многу поголемо од јајчникот; кај луѓето, големината варира од 2 до 6&nbsp;cm во пречник. Клетките на ова тело се развиваат од фоликуларните клетки кои го обиколуваат оваријалниот фоликул. Гранулозните клетки постануваат надворешна *granulosa lutein* обвивка и секретираат прогестерон. *Theca interna* клетките постануваат внатрешната *theca lutein* обвивка која секретира естроген.

## Надворешни врски
* Фаза на жолто тело 

Категорија:Ендокрини жлезди
Категорија:Репродуктивен систем
Категорија:Хистологија
Категорија:Карлица
Демократски сојуз

**Демократскиот сојуз (ДС)** — политичка партија од Република Македонија. Основана е на 25 март 2000 година. Нејзин претседател е Павле Трајанов.

## Цели на партијата
Поттикнување и развој на демократските процеси и владеење на правото, заштита и унапредување на основните човекови права и слободи, заштита на националните и државните интереси, суверенитетот територијалниот интегритет на Република Македонија, остварување на економски, социјални, политички, културни и други права и уверувања на граѓаните, ефикасна борба против организираниот криминал, корупцијата и наркоманијата, вклучување на граѓаните во создавањето и решавањето на актуелните животни прашања, слобода на информирањето и воспоставување на јавноста како коректор на извршната, законодавната и судската власт и учество во постапката за избор на претставници во органите.

## Политичка активност
Партијата за првпат учествувала самостојно на парламентарните избори во 2002 година на кои освоила 1,2% од гласовите и не успеала да освои мандат. Во декември 2003 година стапи во коалиција „Третпат“, заедно со Демократската алтернатива и со Социјалистичката партија на Македонија. По повлекувањето на партијата од коалицијата пред локалните избори 2005 година, партијата останала во коалиција со СПМ, а подоцна овие две партии се приклучиле во изборна коалиција предводен од ВМРО-ДПМНЕ, во чиј состав настапиле и на парламентарните избори 2006 година. На овие избори за пратеник во Собранието на Република Македонија бил избран претседателот на партијата, Павле Трајанов. Партијата останала во коалицијата предводена од ВМРО-ДПМНЕ и на трите последователни парламентарни избори во 2008, 2011 и 2014.

На парламентарните избори во 2016 година, Демократскиот сојуз учествувал во коалицијата „Коалиција за промени и правда“ составена од партиите ФроДеМ, МОРО-РП и ДЕМОС. Коалицијата освоила 10.028 гласови или 0,84% од вкупниот број на гласови и не успеала да освои пратеничко место.

На парламентарните избори во 2020 година, партијата учествувала во коалиција предводена од СДСМ и освоила 1 пратеничко место.

На парламентарните избори во 2024 година, партијата учествувала во коалиција предводена од ВМРО-ДПМНЕ, каде не освоила пратеничко место.

## Наводи

## Надворешни врски
* Официјален портал на Демократскиот сојуз

Категорија:Политички партии во Македонија
Категорија:Демократски сојуз
Категорија:Појавено во 2000 година во Македонија
Персиско писмо

мини
:*Ова е статија за современата персиска азбука. За други писма со кои се пишувал персискиот јазик, видете: [[Писма за персискиот јазик]].*

Писмото кое се употребува во персискиот јазик е модификација на арапската азбука, со додатни четири букви. На персиски буквите се изговараат поинаку отколку на арапски. За нијанса изменет облик на оваа азбука се користи за урду. Следниве се 32-те букви на персиската азбука.

### Други знаци

Следниве не се букви, туку разни правописни облици на буквите, и во случајот на , лигатура.

Персиската азбука има 4 букви повеќе од арапската азбука: п, г, ч , ж :

Урду има додатни букви како да речеме ректрофлексни согласки:

## Поврзано
* Персиска фонологија
* Персоарапско писмо
* Македонска транскрипција на персискиот јазик

Категорија:Азбуки со арапска основа
Азбука
Багдад

мини|Багдад како што се гледа од Меѓународната вселенска станица
**Багдад** (арапски: بغداد), чие име доаѓа од персиското *Баагх-даад* или *Баг-Да-Ду* (со значење ,,Градината на Бог") е главен град на Ирак. Тој е вториот најголем град во арапскиот свет (по Каиро) и најголем град во Ирак, со население од 5.772.000 жители. Багдад се наоѓа на реката Тигар во централниот дел од земјата. Овој град некогаш бил центарот на Дар ал-Ислам, муслиманска цивилизација.

## Историја
Багдад е основан во 762 година од страна на Калип Ал Мансур. Во 1853 година градот станува дел од Отоманското Царство, сè до 1917 година кога британски трупи за време на Првата светска војна го преземаат градот од Турците, и три години подоцна го прогласуваат за главен град на земјата со која управуваат до 1932 година.

## Знаменитости
Во стариот дел на Багдад има пазар, кој води до современиот бизнис центар во кој се наоѓаат широки булевари. Заштитен знак на Багдад е Златната џамија, чии минариња се гледаат од целиот град. Златната џамија е една од најголемите шиитски светилишта.

## Багдад како мотив во популарната култура
* „Багдадскиот крадец“ (англиски: *Thief Of Baghdad*) — песна на англиската рок-група *[[The Teardrop Explodes (рок-група)|The Teardrop Explodes]]* од 1980 година.

## Наводи

Багдад

Категорија:Плански градови
Категорија:Населени места основани во 8 век
Кабул

thumb|240px|Кабул
**Кабул** (персиски: **کابل**) е главен град на Авганистан. Има околу 2,5 до 4 милиони жители. Тој е економски и културен центар, стратешки сместен во тесна долина на реката Кабул, високо во планините пред преминот Кајбер. Кабул е поврзан со тунел под планината Хиндукуш со Таџикистан. Лежи околу 1.800 m надморска висина. Континуираната војна од 1979 година го ограничи производството на градот. Кабул останува еден од најминираните градови во светот. Населението на Кабул е мултикултурно и мултиетничко, што ја рефлектира историјата на Авганистан. Така, можат да се сретнат Паштуни, Таџици и Хазари. Кабул е сѐ уште во процес на повторна изградба по декадите со војни и уништувања, па затоа не може со сигурност да се одреди бројот на жителите на градот.


Категорија:Главни градови во Азија
Ријад

**Ријад** ( / *Ar Riyāẓ*) е главниот град на Саудиска Арабија. Воедно, Ријад е најголем град во државата, како и главен град на покраината Ријад. Ријад е дел од историските региони Наџд и Јамама. Градот се наоѓа во центарот на Арапскиот Полуостров и тој е дом на околу 5,254,560 жители. Метрополитенската област Ријад има население од околу 7 милиони жители. Градот е поделен на 15 општински окрузи кои се под капата на општина Ријад и градоначалникот и гувернерот.

Градот лежи во „централниот коридор“ на Саудиска Арабија за развој, заедно со Бураида и Харџ во ријадската административна единица. Другите две области со концентрирано поголемо население се две крајбрежни области - околу Џида и Мека на Црвеното Море, и околу Џубаил и Дахран на Персискиот Залив.

Иако е многу сува областа во која е сместен градот, сепак паѓаат и дождови во мала количина. Пет брани ја собираат дождовницата. Има околу 96 бунари и 467&nbsp;км цевкаст систем кој ја пренесува водата од центрите за отсолување на Персискиот Залив до градот.

## Потекло на поимот
Името „Ријад“ потекнува од арапскиот збор  и значи „градини“.

## Поврзано
* Саудиска Арабија
* Градови во Саудиска Арабија

## Надворешни врски

* Официјално мрежно место 
* Карта на Ријад 
* Храна во Ријад 
* Хотели во Ријад
* Неофицијален туристички водич за градот
* Директориум за Ријад 
* Фотографии и историја на Ријад 
* Патување во покраината Ријад


Категорија:Градови во Саудиска Арабија
Категорија:Главни градови во Азија
Баку

**Баку** (; персиски: بادکوبه/*Бадкубeх*) — главен град на Азербејџан. Се наоѓа на јужниот брег на Апшеронскиот Полуостров. Современото Баку се состои од три дела: Стариот Град (İçəri Şəhər), најнапредниот стопанскиот дел од градот и делот изграден од советските власти. Според пописот од 2012 г., Баку има 3.202.300 жители. Околу 3 милиони жители живеат во околната област.

Обликот на градот е правоаголен, а само во најстариот дел од градот, зад ѕидините од тврдината улиците се криви и тесни. Најнапредниот дел од градот се наоѓа јужно од стариот град. Изграден е огромната експлоатација на нафта која започнала пред околу еден век и има интересна уметничка архитектура.

Денес Баку се протега и надвор од ѕидините на стариот град. Овој град е поделен на 11 области: Азизбајов, Бинагади, Гарадах, Нариманов, Насими, Низами, Сабаил, Сабунчу, Катај, Суракани и Јасамал.

## Демографија
Според проценките од 2007 година во Баку има 2.075.000 жители, а главните етнички групи се:
* Азери 92,8% (1.925.600)
* Руси 4% (83.000)
* Турци 2,1% (43.575)
* останати 1,1%

Во текот на XX век, етничката структура на градот значително се изменила како последица на нафтениот бум кон крајот на XIX век кој условил голем прилив на населението од околните земји, а потоа во текот на војната со Ерменците со повод на Нагорно-Карабах.

## Географија
Градот Баку се наоѓа на западниот брег на Каспиското Море.

### Клима

## Религија
Над 94% од населението на Баку е претено со муслиманска вероисповед. Околу 4% се христијани (припадници на Руската и Грузиската православна црква). Во Баку живеат и Евреи.

## Сообраќај

Аеродромот „Хајдар Алиев“ го опслужува Баку, а за време на СССР во Баку е изградено и метро. Моментално тој има две линии со вкупна должина од околу 30,2 км и 21 станица. Останатите видови на јавен превоз слабо функционираат. Превозот најмногу се одвива со минибус, кој како и во другите делови на поранешниот СССР се нарекува маршутка. Тие застануваат и каде и да им мавне патникот покрај патот, а во Баку постојат и некои тролејбуски линии.

## Галерија

Saadet sarayi 2.jpg|Венчалниот дворец
İsmailiyye palace 2006.jpg|Азерска академија на науките
Baku-Maiden-Tower.JPG|Момината кула
Flame Towers, Baku.webm|Пламените кули
Gosha gapi.jpg|Влез во стариот град
Typical carpet shop in Baku.JPG|Типична продавница за теписи
Small bazar downtown Baku.JPG|Улични сувенирничари


## Наводи


Категорија:Главни градови во Азија
Категорија:Главни градови во Европа
Категорија:Азербејџан
Категорија:Градови во Азербејџан
Категорија:Светско наследство во Азербејџан
Теорба

140px|thumb|right|Теорба
**Теорба** (итал. *tiorba*) — вид на долговратна лејта усовршена во доцниот XVI век, заради потребата од поголем басов опсег за употреба во оперите на Фирентинската камерата и новите музички дела на основа на генералбас.

Музичарите ја конструирале теорбата со прилагодување на басова лејта (должина на жици ц.80+ см) со додаток на вратот каде додале бас жици, наречени дијапазони. Слични прилагодувања на тенорски лејти (должина на жици околу 55+ см) резултирале во создавањето на надлејтата, која е слична по изглед, но различно наштимана. Штимањето на теорбата генерално се одликува со со октавно поместување на двете најгорни жици, со тоа ограничувајќи го горниот дијапазон на инструментот.

При изведбата на генералбас, теорбата често се свири заедно со мала органа. Теорбата се користела сè до средината на XVIII век.

## Поврзано
* Торбан — источноевропскиот предок на теорбата
* Автентична музичка изведба

## Надворешни врски

* Виртуелна страница на теорбата 
* ''Повеќе информации за теорби''  
* Китароне, надлејта и теорба  
* Питер Мартин - лејта  
* Marcello Арман-Пилон, изработувач на лејти  

Категорија:Жичени инструменти
Категорија:Рани музички инструменти
Категорија:Барокна музика
Фолис

Првобитно во раниот римски период со терминот **фолис** се означувало ќесе со определена количина бронзени пари. Со монетарната реформа на Диоклетијан (284-305) во 294&nbsp;г. била воведена нова голема бронзена монета, чие античко име не е познато, која денес се нарекува нумус или фолис. Тежината на оваа монета изнесува околу 10 г, а истата содржи околу 4% сребро кое е нанесено врз бронзата. Со монетарната реформа во 301&nbsp;г. тежината на фолисот е редуцирана. Во времето на Константин I (306-337) фолисот, односно нумусот е уште помал и речиси не содржи сребро.

Повторното воведување на фолисот како голема бронзена монета се случило во 498&nbsp;г. со монетарната реформа на Анастасиј I (491 - 518). Со таа реформа биле воведени знаци на вредност (букви од грчката азбука) забележани на реверсната страна на монетата: М (40), К (20), И (10) и Е (5) нумии, кои се употребувале околу 300 години од нивното воведување, иако во последните децении на употреба буквите го изгубиле своето значење, како ознака за вредноста.

## Поврзано
* Империјално монетоковање
* Рановизантиско монетоковање 
* Солидус
* Семис
* Тремиз
* Милиаренс

## Надворешни врски
* Близок поглед кон Фолис 

Категорија:Римски монети
Категорија:Византиски монети
Џин Роденбери

thumb|right|Џин Роденбери
**Џин Роденбери** (англиски: *Gene Roddenberry*) ( – ) бил американски сценарист и продуцент. Тој е творецот на *[[Ѕвездени патеки|Star Trek]]*.

Роден е на 19 август 1921 година во Ел Пасо, Тексас. Детството го поминал во Лос Анџелес. Во младоста, тој има учествувано во Втората светска војна како воен пилот. За време на војната тој пишува стории и поеми кои биле објавувани во реномирани весници како што е *[[New York Times]]*. Исто така бил дел и од полицијата во Лос Анџелес од 1949 до 1956 година.

Работи на сценарија за некои серии, и конечно во 1966, неговата најуспешна серија, Star Trek почнува редовно да се емитува. Исто така се јавува и како продуцент на неколку од долгометражните филмови, но и како консултант за серијалите кои настанаа од неговиот оригинален Star Trek. Неговото име, нормално може да го сретнете во било која епизода на Star Trek од било кој од 5 серијали, како и анимираната серија.

Во 1986 година, добива и своја ѕвезда во Холивуд, и е првиот сценарист/продуцент кој добил своја ѕвезда на Патеката на славните.

Следната година почнува да се прикажува *[[Star Trek: The Next Generation]]*, која за 7 години прикажувања има добиено многу Emmy награди.

Роденбери е исто така добитник и на Jack Benny Memorial Award, награда за животно дело.

Роденбери почина на 24.10.1991, оставајќи ја зад себе својата сопруга Мејџел Берет, добро позната на обожавателите на *[[Star Trek: TOS]]*, бидејќи ја толкуваше улогата на медицинската сестра Chapel. Исто така остави и три деца, 1 син и две ќерки од неговиот претходен брак.

## Извори

* Mak Trek

Категорија:Американски режисери
Категорија:Американски сценаристи
Хумидор

thumb|right|250px|Хумидор во подготовка за употреба
thumb|250px|Наполнет хумидор
**Хумидор** (од  = „навлажнувач“) може да биде било кој вид на кутија или соба со постојана влажност (и често, температура), која се употребува за складирање на пури. За приватна употреба се употребуваат мали кутии од дрво или акрилно стакло за неколку дузини пури, додека продавниците за пури имаат соби-хумидори кои понекогаш ја сочинуваат целата продавница. Хумидорите од сите големини користат влагомери за запазување на нивото на влажност.

### Одржување
Идеалната влажност во хумидорот е 65-70%, при полна кутија. Што помалку пури има во кутијата, тоа повеќе влажноста опаѓа.

Хумидорите се прават од дрвото мирислива цедрела (*Cedrela odorata*) или од пластика. Шпанскиот кедар е прикладен за зреење (одлежување) на пури од три причини. 
# Држи повеќе влага од речиси сите други дрва, така одржувајќи ја влажноста. 
# Дрвото ја оддава својата арома на пурите ако се чуваат доволно долго. Затоа некои пури се обложени со фурнир од шпански кедар. Мешачите на тутун го користат за да му дадат екстра димензија и арома на тутунот.  
# Шпанскиот кедар понекогаш ги одрвратува тутуновите буби, иако има  случаи каде бубите го имаат пробиено дрвото. Овие милиметарски бубачки можат да ја уништат целата залиха на пури. Тие го јадат тутунот и лежат јајца, предивикувајќи понатамошна наезда. Овие бубачки може да се одвратат со поставање на хумидорот на темпратура не поголема од 20&nbsp;°C бидејќи нивните јајца можат да се изведат само при минимална температура од 25&nbsp;°C, иако постојат случаи кога тие се имаат изведено при пониски температури, доколку влажноста е висока.

Хумидорот мора да се навлажни пред да се користи кога е нов или кога бил вон употреба подолго време. Затоа, земете влажно крпче и навлажнете ја внатрешноста. Потоа ставете чашка за ракија во хумидорот и наполнете ја со дестилирана вода. Чувајте го хумидорот затворен преку ноќ. Ако водата е исчезната или речиси изчезнала, тогаш повторете го ова во рамките на следните 24 часа. Кога хумидорот ќе престане да впива влага, можете да ги ставите пурите. Навлажнувачкиот елемент или „сунѓерот“ ја чува влажноста на дрвото, кое пак ја држи влажноста на пурите.

## Врвни марки на хумидори
### Меѓународни
* Голден Хјумидор
* Ели Блу
* Алфред Данхил

### Македонски
* Евро Мебел

## Надворешни врски
* Хумидори - Евро Мебел  
* Бар Код: Хјумидор - Најдобриот пријател на пурите  
* Како да подготвите хумидор за употреба  

Категорија:Психрометрика
Категорија:Тутун
Категорија:Пури
Пинар дел Рио (покраина)

[мини|десно|250п|[Тутуново поле во Пинар дел Рио]]
**Пинар дел Рио** () е една од покраините во Куба. Се наоѓа на западниот крај на островот Куба.

Во покраината се наоѓа еден од трите главни планински венци во земјата, Кордиљера де Гванигванико, поделен источно на Сиера дел Росарио и западно Сиера де лос Органос. Овој пејзаж се одликува со стрми падини од варовник и рамни, плодни долини.

Речиси целото стопанство во покраината се состои од одгледување на тутун кој претставува 70% од тутунот за пури во Куба, кој е високоценет во странство. Најдобриот тутун кој се користи за поскапи марки на пури, расте во рамнината Сан Хуан и Мартинес.

## Општини
мини|250п|Долината Вињалес со нејзините кубести моготи

*Извор: Население од пописот во 2004 г.* *Површина според општинската прераспределба од 1976 г.*

## Наводи

## Надворешни врски
* Портал на покраината  

Категорија:Покраини во Куба
Градоначалник

**Градоначалник** — челникот на одредена општина или град.

Категорија:Политички поими
Кровна градина

[thumb|250px|right|Кровна градина врз Центарот „Рокфелер“ во [Њујорк.]]
thumb|right|250px|Монографија за кровните градини 
**Кровна градина** или **покривна градина** е градина која се наоѓа на покривот (кровот) на една зграда.

Луѓето одгледувале растенија врз објекти уште од античко време. Покрај нивната украсна улога, растенијата на покривите можат да служат како храна, контрола на температура, архитектонско разубавување и рекреацион простор . Често по градовите не може да се најде простор за градини, што е главната причина за постоењето на кровните градини. Градината може да биде на покривот на автономна зграда која се грижи за сопствената вода и отпад. Хидропоници и други алтернативни методи можат да ги зголемат можностите за кровно градинарство со намалување, на пример, на потребата за земја или нејзината огромна тежина. Саксии и слични садови се користат доста често. Високопрофилен пример за кровна градина е чикашката општинска зграда.

Поврзаната идеја за жива машина е заснована на најосновниот начин на градинарство: фрлање на отпад (ѓубриво и отпадоци), кој е соодветно расцепкан, обично во некоја специјализирана дупка или контејнер) на почвата, и берба на храна која, по обработката, создава ѓубриво, и откога ќе се изеде, отпадоци. Овој вид на затворено градинарство се користи речиси насекаде во светот, и покрај извесните здравствени ризици доколку не се употребуваат современи технологии и методи.

## Примери во Македонија
* Кровна градина на објектот Росица од детската градинка „Братство-Единство“ во Општина Чаир, Скопје. 
* Разни приватни резиденции

## Поврзано
* Зелен покрив
* Надградбен стан (*пентхаус*), кој често има вакви градини
* Жив ѕид (градинарство)
* Кензингтонски покривни градини
* Ралф Ханкок, дизајнер на кровните градини врз Рокфелер центарот
* Семирамидини висечки градини
* Урбано земјоделство
* Список на градинарски теми
* Тревник

## Надворешни врски
* [Кровна градина на [детска градинка] во Чаир]  
* Стаклена градина во небото  
* Слики на кровни градини во Лондон  
* Мрежно место за Ралф Ханкок  

Категорија:Градинарство
Категорија:Архитектонски елементи
Пустец

**Пустец** (; службено до 2013 г. **, *Лиќенас*) — село во Мала Преспа, Албанија, во рамките на областа Горица (Корча) со македонско население.

## Географија и местоположба
мини|лево|Панорама на Пустец

Пустец e село во Република Албанија и административен центар на Општина Пустец, и се наоѓа во јужниот дел на областа Мала Преспа на брегот на Преспанското Езеро.

Во атарот на Пустец се наоѓа островот Мал Град.

### Топонимија
Во атарот на Пустец се познати следниве позначајни топоними:

Апстара, Арапица, Бабите, Башите, Божурките, Брекина, Варниците, Габро, Гапче, Гола Чука, Голина, Горица, Граци, Грашишта, Гробишник, Гуалник, Ѓуптино, Дебелес, Долимано, Доличките, Долно Родостински, Долчето, Драгва Нива, Дрен, Дрмељ, Змија, Иљојте, Јамите, Јамје, Јарината, Калаузо, Колиња, Кољојца, Коријата, Косто Дол, Кравите, Л’ка, Ливадата, Магур, Мал Град, Мали Магур, Мали Манстир, Мечката, На Кол, На Поле, Над Камен, Новото, Патеш, Плошта, Прливец, Пустец, Рачара, С’ржејнца, Секоите, Сината Нива, Скапецот, Смокоите, Сопот, Стари Кладенец, Сува Гора, Точкојца, Улјајнца, Цероите, Чежмите, Шантајца.

## Историја
Во селото постои црква „Св. Архангел Михаил“ изградена во 1754 година.

## Стопанство
Економската состојба во селото и целиот крај е катастрофална. Само 5% од жителите се вработени, а населението главно се занимава со земјоделство, риболов, сточарство и продавање на разна стока на пазарите во поголемите градови во Македонија и Албанија.

## Демографија
мини|десно|Двојазична табла во Пустец
Во 1900 година според Васил К’нчов селото броело 410 православни Македонци. Во селото денес живеат околу 3.500 жители од кои над 99 % се Македонци.

### Родови
Пустец е македонско село.

Родови во селото се: *Аговци, Бачиновци, Бојковци, Вељановци, Ватиовци (Ѓоргијовци), Вангеловци, Волкановци, Главчевци (*доселени се од Церје во 1976 година), *Дамовци, Дуровци, Ѓавовци, Журковци, Ѕрлевци, Јоновци, Колевци, Кољаковци, Малевци (*доселени од Глобочани), *Митревци, Мренкаровци, Наумовци, Ничовци, Пашкаловци, Поповци, Постоличините, Сотировци (*доселени од Церје), *Ставревци, Трајковци (*доселени од Церје), *Тенковци, Таневци, Трајановци, Цазовци, Џељовци и Ушкаровци.*

## Општествени установи
мини|десно|Црквата „Св. Архангел Михаил“ во Пустец

Во селото работат основно и средно училиште, а овозможено е образование на македонски јазик само до четврто одделение. Во рамките на училиштето во Пустец постои и библиотека со огромен фонд на книги на македонски јазик.

## Културни и природни знаменитости

## Редовни настани

## Збратимени општини
*  Општина Новаци, Македонија

## Личности
* Едмонд Темелко — градоначалник
* Трајан Ѓорѓиовски
* Митре Колевски
* Валентина Нестор (р. 1971) — јазичарка

## Култура и спорт

## Иселеништво

## Поврзано
* Мала Преспа
* Организација „Преспа“
* Голо Брдо
* Друштво „Мир“

## Наводи

## Надворешни врски
* Службен портал на Македонците во Албанија


Категорија:Македонски населби во Албанија
Општина

мини|353x353пискел|Приказ на општините и Градот Скопје во Македонија

**Општина** — основна административна единица на локалната самоуправа која опфаќа едно или повеќе населени места. Најчесто општината има градоначалник и совет во кој членуваат избрани претставници на месното население.

## Локалната самоуправа во Македонија

Според македонскиот закон, општина претставува единица на локална самоуправа, како заедница на жителите на одредено подрачје, утврдено со закон, која преку своите органи и преку администрацијата и организираните јавни служби овозможува вршење на 
надлежностите пропишани со закон. Во Македонија, општините се административни единици од прв степен. Надлежност на општината е збир на работи од јавен интерес од локално значење кои општината има право да ги врши на своето подрачје и е одговорна за нивното извршување. Граѓаните на Република Македонија кои имаат постојано живеалиште на подрачјето на општината се жители на општината, додека општината го уредува вршењето на своите надлежности со статутот и со други прописи. Со статутот на општината се уредуваат: организацијата и работењето на органите на општината и на комисиите на советот, начинот на информирање на граѓаните, случаите на исклучување на јавноста од седниците на советот, начинот и постапката за доставување претставки и предлози за работата на органите на општината и постапување по нив, начинот на организирање јавни трибини, спроведување анкети и прибирање предлози од граѓаните, како и начинот на извршување на обврските од областа на одбраната во воена состојба, како и други прашања од значење за локалната самоуправа. Општината има свое подрачје и име, утврдени со закон, а може да има свој грб и знаме. Грбот и знамето на општината се разликуваат од грбот и знамето на Македонија и од грбот и знамето на другите општини, Градот Скопје, како и грбовите и знамињата на другите држави, единиците на локалната самоуправа на други држави и на меѓународните организации.

Во периодот од 1996 до 2004 година, Македонија имала 123 општини; од август 2004 до 2013 година имало 84 општини, а по локалните избори во 2013 година, бројот на општините се намалил на 80. Од нив, 10 општини се во Скопје при што Градот Скопје е посебна единица на локалната самоуправа. По површината, најголема општина е Прилеп која има 1.194 км2, а најмала е Чаир со површина од 3,5 км2. По број на населението и според пописот од 2002 година, најголема општина е Куманово со 105 484 жители, а најмала е Вевчани со 2 433 жители. Притоа, 34 единици на локалната самоуправа се со седиште во град, а останатите 46 се со седиште во село.

## Поврзано
* Општина (поим)

## Наводи

## Надворешни врски

* 

Категорија:Општини
Категорија:Видови поделби на земјите
Виља Клара (покраина)

**Виља Клара** () е една од покраините во Куба. Поголеми градови во оваа покраина се Санта Клара (главниот град), Сагва ла Гранде, Пласетас, Камахуани, Ремедиос и Кајбариен.

Брегот на Виља Клара изобилува со бројни корални острови, а има и многу корални гребени и песочни плажи.

Околу Санта Клара, земјиштето се издига во Алтурас де Санта Клара. Највисока точка во покраината се наоѓа тука, на 464&nbsp;м надморска височина. Виља Клара има и бројни езера кои се користат и за водени спортови и за риболов. Рио Сагба ла Гранде, најголемата кубанска река, исто така се наоѓа во оваа покраината.

Шеќерот од кој зависи кубанската економија се одгледува во рамнините северно од покраината и неколку мелници обезбедуваат работа за многу луѓе.

Покраините Сиенфуегос, Санкти Спиритус и Виља Клара биле некогаш дел од покраината Санта Клара.

## Општини

[мини|десно|Главниот плоштад во [Ремедиос (Куба)|Ремедиос]]


:*Извор: Попис на населението во 2004 г.* *Површина според општинската прераспределба од 1976 г.*

## Наводи

Категорија:Покраини во Куба

Категорија:Држави и територии настанати во 1976 година
Вајтстон

thumb|right|200px|Сирења од палетата на Вајтстон
**Вајтстон** (англ. *Whitestone*) е еден од главните новозеландски производители на сирење сместен на Јужниот новозеландски остров. Вајтстон прават околу дузина специјализирани сирења, од кои најпознато е Вајтстонското Бри. Други видови кои се призведуваат се Ваитаки Камембер, Вајтстоун Фармхаус, Виндзор Блу, Моераки Беј Блу, Манука Фета и четири видови на овчи сирења (како Монте Кристо).

Седиштето на фирмата е во Оамару, а името го добила по варовникот познат како Оамаруански камен кој се експлоатира локално. Фирмата е горда на своите сосема органски производи, без никакви адитиви и добиток одгледуван на пасишта.
 
## Надворешни врски
* Мрежно место на фирмата 

Категорија:Новозеландска кујна
Категорија:Новозеландски сирења
Категорија:Новозеландски претпријатија
Сиенфуегос (покраина)

**Сиенфуегос** () е една од покраините во Куба. Главниот град на покраината се нарекува Сиенфуегос и е основан од француските колонисти во 1819 година.

Сиенфуегос е најмалата покраина во Куба. Со исклучок на Сиера де Ескамбреј, економијата на Сиенфуегос зависи скоро целосно од одгледувањето и производството на шеќер. Шеќерните мелници и плантажите со шеќерна трска изобилуваат во оваа покраина.

Покраините Сиенфуегос, Санкти Спиритус и Виља Клара некогаш биле дел од покраината Санта Клара.

## Општини

*Извор: Население од пописот во 2004 г.* *Површина според општинската прераспределба од 1976 г.*

## Наводи

## Поврзано
*Портал на Сиенфуегос  


Категорија:Покраини во Куба
Категорија:Држави и територии настанати во 1976 година
Шабан Шаулиќ

**Шабан Шаулиќ** (срп. *Šaban Šaulić; Шабан Шаулић*) (роден 6 септември 1951 во Шабац, Југославија, починал 17 февруари 2019 во Билефелд, Германија) — српски пејач. Во текот на неговата богата кариера во медиумите и од јавноста го добил прекарот „крал на народната музика“.

Шаулиќ загинал на 17 февруари 2019 во сообраќајна несреќа враќајки се од концерт во Билефелд во Германија.

## Творештво
Неговиот прв албум излезе во 1969 г. кога имал осумнаесет години, отприлика тогаш служел воен рок во Југословенската народна армија во Битола. До 1976 г., авторот на неговите песни бил Буца Јовановиќ, а од таа година сите свои песни ги пишувал лично. Неговата жена се вика Гордана за која тој има напишано и издадено хит-песна во албумот *Кафанска ноћ* (1985) наречена „Гордана“. Шаулиќ бил еден од најпродаваните пејачи во СФРЈ. Тој исто така има снимано песни на македонски, како римејкот на класичната „Зајди, зајди“.

## Приватен живот

Шаулиќ живеел и работел во Белград. Неговите омилени забави се рибарење, во својата викендица во Крчедин, и фудбал.

Со својата сопруга Гордана има три деца — Санела, Илдуза и Михајло. Илда е исто така пејачка на новокомпонирана народна музика.

Кума на Шабан Шаулиќ е познатата пејачка Зорица Брунцлик.

## Дискографија

* *Дајте ми утјеху* (1969)
* *Сутра нек дође крај* (1970)
* *Због неверства једне жене* (1970)
* *Два ока њена* (1973)
* *Душа ме боли драга* (1974)
* *Како си мајко, како си оче* (1974)
* *На столу писмо од мајке* (1975)
* *Ти мотику, а ја плуг* (1975)
* *Ти си сада срећна* (1975)
* *Кад љубави дође крај* (1976)
* *Увенуће нарцис бели* (1976)
* *Није он човек за тебе* (1976)
* *Немој поглед да сакриваш* (1977)
* *Позно бих те међу хиљаду жена* (1978)
* *Због тебе сам постао овакав* (1978)      
* *Дођи да остаримо заједно* (1979)
* *Поново смо на почетку среће* (1980)
* *Мени је с тобом срећа обећана* (1981)
* *Све сам с тобом изгубио* (1982)
* *Теби не могу да кажем не* (1984)
* *Кафанска ноћ* (1985)
* *Кад би чаша знала* (1986)
* *Ах, мерака у вечери ране* (1986)
* *Верујем у љубав* (1987)
* *Само за њу* (1988)
* *Љубав је велика тајна* (1989)
* *Љубав је песма и много више* (1989)
* *Помози ми друже, помози ми брате* (1990)
* *Анђеоска врата* (1992)
* * Љубавна драма* (1994)
* *Волим да волим* (1995)
* *Шабан Шаулић од срца* (1996)
* *Теби која си отишла* (1996)
* *Љубав је слатка робија* (1997)
* *Тебе да заборавим* (1998)
* *Бојана* (1999)
* *Нема ништа мајко од твога весеља* (2001)
* *Краљ и слуга* (2002)
* *Са мном спаваш, њега сањаш* (2004)
* *Тело уз тело* (2005)
* *Богати сиромах* (2006)


## Наводи

Категорија:Родени во 1951 година
Категорија:Луѓе од Шабац
Категорија:Српски турбофолк музичари
Категорија:Починати во 2019 година
Категорија:Погребани во Алејата на заслужните граѓани на Новите гробишта (Белград)
Земјоделска народна партија на Македонија

**Земјоделската народна партија (ЗНП)** — поранешна политичка партија во Република Македонија, која се залага за одбрана на правата на селското население. Првиот конгрес на партијата се одржал на 18 јуни 2005 година, кога за претседател на партијата бил избран Марјан Ѓорчев. По формирањето на партијата група независни пратеници, кои претходно ја напуштиле ВМРО-ДПМНЕ, станале пратеници на ЗНП: Марјан Ѓорчев, Михајло Георгиевски и Ванчо Стаменков, како и Аднан Ќахил од Партијата за движење на Турците.

По неуспешните преговори со ВМРО-ДПМНЕ, ЗНП се одлучила да учествува самостојно на парламентарните избори во 2006 година освојувајќи околу 12.500 гласови (1,35%).
Земјоделската народна партија била распуштена при крајот на 2006 година. Целото членство на ЗНП преминало во ВМРО-ДПМНЕ, партијата на која претходно ѝ припаѓало.

## Наводи

Категорија:Поранешни политички партии во Македонија
Категорија:Земјоделски партии
Категорија:Појавено во 2005 година во Македонија
Пајонско племенско и кралско монетоковање

**Пајонско монетоковање** се јавува во VI век пр. н.е. што од една страна е резултат на влијанијата кои доаѓаат од малоазискиот простор, а од друга страна и резултат на созреаните општествени и економски односи. Првите пари биле ковани од пајонските племиња Дерони, Лајаи, Бизалти, Орески, Заелаи, Тинтени, Едони, но и градовите Лете (530-480&nbsp;г. пр.н.е.) и Ихне (530-480&nbsp;г.пр.н.е.). Овие племенски ковања имале паричен систем кој се засновал на статерот со тежина од 9,80 г. Независното племенско ковање било прекинато во 479&nbsp;г. пр.н.е.

Покрај племенското ковање, пари биле емитувани и од пајонските владетели чии имиња се појавуваат на парите почнувајќи веројатно од третата четвртина на V век пр. н.е. кога е датиран сребрениот диобол на претпоставениот пајонски владетел Теутаос. Покрај оваа монета откриени се уште неколку примероци на други претпоставени пајонски владетели кои не се споменуваат во изворите, но нивните имиња се читаат на монетите: Теутамадосhttp://www.coinarchives.com/a/lotviewer.php?LotID=103044&AucID=114&Lot=45, Бастареј, Никарх, Симон, Теутиас и Диплај, ковани во редуциран феникиски, односно пајонски стандард. Првиот пајонски владетел потврден со изворите, кој кова свои пари е Ликеј (ц.356-ц.340&nbsp;г. пр.н.е). Во негово име биле емитувани сребрени тетрадрахми и драхми според пајонски стандард. Следниот пајонски владетел Патрај (340/335-315&nbsp;г. пр. н.е.) ковал тетратрахми, драхмите и тетраоболите. Неговиот наследник Авдолеон (315-286/5&nbsp;г. пр. н.е.), ковал повеќе видови тетрадрахми, дидрахми, драхми, тетраоболи и бронзени монети. Од пајонскиот владетел Леон (ц.278-250&nbsp;г. пр.н.е) и неговиот син Дропион познати се само бронзени пари.

## Поврзано
* Пајонци
* Пајонија
* Нумизматички музеј на Народна банка на Република Македонија

Категорија:Нумизматика
Категорија:Пајонија
Пелистерски Очи

**Пелистерските Очи** се леднички езера на Пелистер. Тие се две на број и се нарекуваат уште и Големо и Мало Езеро. Големото Езеро се наоѓа на надморска височина од 2.218 м, долго е 233 м, а широко 162 м. Малото Езеро се наоѓа на надморска височина од 2.180 м долго е 79 м а широко 162 м. Големото е длабоко 14,5 м а малото 2,6 м. Веднаш крај Големото Езеро има планинарски дом со капацитет од 50-100 легла и прекрасни терени за планинарење, алпинизам, планински велосипедизам и спортување. До езерата може да се стигне од две страни по две одлично обележани планинарски патеки. Едната патека води од с.Нижеполе од месноста Лак Поток (бараки) или ски-лифтот преку пределот Дебел Рид, а другата по која може да се движат и џипови и теренски возила започнува од хотелот „Молика“ и преку месноста Јоргов Камен, минувајќи зад Малото Езеро завршува кај планинарскиот дом до самото Големо Езеро. До Малото Езеро води и добро обележаната планинарска патека која води од планинарскиот дом на Големото Езеро (1 до 1,5 часа) кон највисокиот врв на целата планина - Пелистер (антени) висок 2601 метар. Во Големото Езеро живее и малуброен ендемски вид на риби. Во летниот период во студените води на двете езера често се капат многу посетители и планинари. Единствената точка од која може во видикот да се здогледаат двете езера се наоѓа веднаш штом се искачи на котата односно сртот над планинарскиот дом на Големото Езеро на патеката која води за врвот Пелистер и Малото Езеро.
## Народно предание за настанокот
Меѓу народот постои следното предание (легенда) како настанале овие две леднички езера познати како Пелистерски или Горски Очи. Во дамнешни времиња во минатото, на планината Баба под Пелистер живееле братчето Јорго и сестричката Флора кои имале свое стадо овци кое среќни го напасувале по целата планина. Еден ден братчето се изгубило, по што сестрата започнала безуспешна потрага по која започнала непрестајно деноноќно да плаче и жали за својот загубен брат. Плачејќи непрестајно, солзите се слевале во двете вдлабнатини во кои се создале овие езера. Изнемоштена од тага, сестрата пред да почине кога ги видела убавите езера кои се создале им проговорила ако некогаш го видат нејзиниот брат да му пренесат да се измие и напие од нивните води за така таа да го помилува.

## Галерија


File:Golemoto-Ezero-na-Pelister-MK.JPG|Глетка од Големото Езеро
File:Golemo-Ezero-Pelisterski-Oci-MK.JPG|Глетка од Големото Езеро со планинарскиот дом во позадината
Податотека:Golemo Ezero.jpg|Големото Езеро
File:Malo-Ezero-Pelister-MK.JPG|Малото Езеро
File:Vodite na Maloto Ezero-Pelister.JPG|Бистрите води на Малото Езеро
File:Malo-Ezero-cirk.jpg|Поглед кон падината во која е циркот во кој се наоѓа Малото Езеро од планинарската патека која води кон врвот Пелистер


## Надворешни врски
* Страната на Пелистерските Очи на изборот за 7 светски чуда на природата 

Категорија:Леднички езера во Македонија
Категорија:Ледници во Македонија
Категорија:Национален парк Пелистер
Гвантанамо (покраина)

**Гвантанамо** () е најисточната покраина на Куба. Нејзин главен град е Гвантанамо. Друг поголем град е Баракоа. Покраината ја заобиколува важната поморската база на САД во заливот Гвантанамо.

Архитектурата и културата на Гвантанамо не е иста како во останатиот дел од Куба. Покраината е само 80&nbsp;км  од Хаити, нејзината најблиска точка преку Виндвардскиот Премин, и доволно блиску за да навечер се видат светлата од светилниците во Хаити. Гвантанамо исто така има и голем број имигранти од Јамајка, што значи дека многу згради се споредливи со оние од Францускиот Кварт на Њу Орлеанс во Луизијана.

Планините Нипе-Сагва-Баракоа доминираат во покраината, притоа делејќи ја климатски и географски. Северниот брег е највлажниот дел од земјата, додека на југ е најтоплиот дел. Северот се одликува со дождовни шуми, додека југот е неплоден и има многу кактуси.

## Општини

# Баракоа
# Гвантанамо
# Ел Салвадор
# Имијас
# Јатерас (Паленке)
# Кајманера
# Мајси (Ла Макина)
# Мануел Тамес
# Нисето Перес
# Сан Антонио дел Сур

## Поврзано
* „Гвантанамера“ - позната песна од ова подрачје
* Национален парк Алехандро де Хумболт

## Наводи

Категорија:Покраини во Куба

Категорија:Држави и територии настанати во 1976 година
Математичка анализа

**Математичката анализа** — една од најбитните гранки на математиката, разработува неколку неразделно сврзани делови на математиката како теоријата на полиња, теоријата на низи и теоријата на функции.
[мини|uptight=1.2|[Атрактор|Чуден атрактор кој произлегува од диференцијални равенки. Диференцијалните равенки се важна област на математичката анализа со голема примена во науките и инженерството.]]
Математичката анализа е своевиден почеток на вишата математика, па затоа честопати се сретнува токму под тоа име. Како и да е, самата анализа не е хомогена и единствена туку има повеќе свои дисциплини. Така (условно) и анализата може да се подели на *[[Нижа математичка анализа|нижа]]* или *елементарна анализа* и *[[Виша математичка анализа|виша]]*  или *неелементарна анализа*. Елементарната анализа главно се занимава со својствата и формите во еднодимензионални полиња (едно и дводимензионални пресликувања, бројни и функционални низи и редови и сл.), додека неелементарната со формите и својствата на повеќедимензионалните полиња. Основните дисциплини на анализата се:

* Теорија на полиња
* Теорија на низите
* Теорија на пресликувања (функции)
** Диференцијално сметање
** Интегрално сметање
* Теорија на редовите
* Теорија на мерата

Според полето над кое се изведуваат сите процеси и операции анализата може да биде **[[реална анализа]]** (ако е ограничена над полето од реални броеви) или **[[комплексна анализа]]** (ако процесите и операциите се извршуваат над полето комплексни броеви).

## Поврзано
* Виша математичка анализа
Гранма (покраина)

**Гранма** () е една од покраините во Куба. Нејзин главен град е Бајамо. Други поголеми градови се Мансаниљо (пристаниште на заливот Гваканајабо) и Пилон.

Именувана е по бродот „Гранма“, користен од Че Гевара и Фидел Кастро за да допловат до Куба со 82-члена герила.

Покраината изобилува со остатоци од кубанската револуција и кубанските војни за независност - натписи во планините кои ја опишуваат борбата од 1959 година против Фулгенцио Батиста. Постојат и многу необележани гробови од разните војни. Има и неколку напуштени рудници за злато, сребро и манган. Ова е областа каде е центарот на моќ на Раул Кастро. Се одгледува кафе во планинските региони на покраината, а за време на бербата на кафето може да има и патни блокади каде војската осигурува кафето да не биде дадено на црниот пазар.

## Municipalities

*Извор: Население од пописот во 2004 г.* *Површина според општинската прераспределба од 1976 г.*

## Наводи

## Надворешни врски

* Портал на покраината Гранма  

Категорија:Покраини во Куба

Категорија:Држави и територии настанати во 1976 година
Мир (друштво)

**Мир** е здружение на Македонците од реонот на Голо Брдо во Република Албанија. Претседател на ова друштво е Кимет Фетаху.

## Други статии
* Преспа (друштво)
* Голо Брдо
* Мала Преспа
* Пустец

## Врски
* Официјално мрежно место на Македонците во Албанија

Категорија:Македонско-албански односи
Категорија:Македонци во Албанија